1.**Төрлө төбәктәрҙә йәшәгән халыҡтар тарафынан ҡулланылған телмәр нисек атала?**

**Яуап.Диалект тип атала.**

2.**Телдең функцияларын һанап китегеҙ?**

Яуап.

1.Аралашыу, фекер алышыу ҡоралы(коммуникатив).

2.Фекерләү сараһы, донъны танып белеү һәм рухи байлыҡты һаҡлау сараһы(когнитив).

3.Хис-тойғоларҙы сағылдырыу сараһы(эмотив).

4.Предметтарҙы, күренештәрҙе,хәл- ваҡиғаларҙы атау.

5.Тәьҫир итеү.

6.Рухи хазиналарҙы туплау.

7.Баһалау.

8.Эстетик функцияһы.

*3.Бирҙең, тәңрем, телде беҙгә, һөйлә тип,*

*Тура юлға телде шуға әйҙәйем!* **Был һүҙҙәрҙең авторы кем?** (Яуап:Мифтахетдин Аҡмулла)

**4. Бер-бер артлы теҙелгән ялғауҙар ярҙамында һүҙ һәм грамматик форма яһалыу ысулы нисек атала?**

Яуап.А. агглютинация

5. ***Өфөләрҙән Мәскәүҙәргә*** *саҡлы*… Күплек ялғауы ниндәй мәғәнә белдерә?

 Яуап.

Г.коллектив күплек мәғәнәһе

6. ***Әгәр, әгәр ҙә, әгәр ҙә мәгә***р теркәүестәре ниндәй мәғәнәне көсәйтә?

 Яуап.

В.шарт мәғәнәһен

7. Тыныш билдәләрен ҡуйығыҙ:

*Рамазан-пулеметсы биштәрле ауыр тоҡсайҙы, Федотов- Нефедычтың трофей мылтығын аҫып, урман шауына ҡолаҡ һала-һала, күп тә барманылар, шартлап ботаҡ һынғаны ишетелде; юлдарын бүлеп, ниндәйҙер ҡарасҡы үтеп (Ә.Хәкимов).*

*8. Эштән ҡайтҡас, мин клубҡа барҙым.* Был һөйләмдә ни өсөн өтөр ҡуйыла, аңлатығыҙ?

Яуап.Был эйәрсән ваҡыт һөйләм.Эйәрсән һөйләм(Эштән ҡайтҡас) баш һөйләмдән(мин клубҡа барҙым) алда килә, шуға күрә өтөр ҡуйыла.

9. *Казармала, командирҙар өсөн тәғәйенләнгән бүлмәләрҙең береһендә, ике полк комиссары Ғимаҙиев менән Хоҙайбирҙин бергә торҙо.* Тыныш билдәләрен ҡуйығыҙ һәм ни өсөн теге йәки был тыныш билдәһенең ҡуйылыу осрағын аңлатығыҙ.

Яуап.Был һөйләмдә өтөрҙәр ҡуйыла, сөнки айырымланған хәл бар(командирҙар өсөн тәғәйенләнгән бүлмәләрҙең береһендә).

10. *смола – һумала, книга – кенәгә* һуҙынҡы өн һүҙ башындағы ике тартынҡы өндөң араһына ҡуйылып әйтелә, был күренеш нисек атала?

Яуап.Эпентеза тип атала.

11. М. Ғафури әҫәрҙәрен билдәләгеҙ

 Яуап.

В.”Ҡара йөҙҙәр”, “Шағирҙың алтын приискыһында”

12. М. Ғафуриҙың “Ҡара йөҙҙәр” повесының төп геройҙарын билдәләгеҙ.

Яуап.

А.Закир, Ғәлимә

13. Ғ. Сәләм әҫәрен билдәләгеҙ

 Яуап.

В. ”Бала” поэмаһы

14. Йәнәш торған тартынҡы өндәрҙең бер-береһенә оҡшамауы нимә тип атала?

Яуап.Диссимиляция тип атала.

15. *лап-лап, йәлт, ем-ем, салт, мөлдөр-мөлдөр* һүҙҙәре ниндәй төркөмгә ҡарай?

Яуап.Һыноҡшаш һүҙҙәр.

16. Беҙ белмәйбеҙ, бәлки, ул бала

Ҙур геолог булып танылыр.

Уның аҡылы ***аша*** алтындан

Ҡиммәтлерәк металл табылыр (М. Сөйөндөклө). ***Аша*** бәйләүесе ниндәй төргә ҡарай?

Яуап.Бәйләүес функцияһын башҡарып йөрөүсе һүҙҙәр төркөмөнә ҡарай.Рәүеш нигеҙендә барлыҡҡа килгән.

17. *Йәшәй-йәшәй шуны* ***белдем:***

*Барынан өҫтөн – хаҡлыҡ!*

*Уның өсөн яндым-көйҙөм,*

*Хаҡлыҡты һөйҙөм артыҡ. (Ҡ. Әлибаев).* Билдәләнгән һүҙгә морфологик анализ эшләгеҙ.

Яуап.Белдем – ҡылым, башланғыс формаһы-бел, ҡылым, хәбәр һөйкәлешендә, билдәле үткән заманда,1-се затта, берлектә, барлыҡта, төп йүнәлештә, һөйләмдә хәбәр булып килә.

18. ***Балалар, китаптар*** исемдәрендә күплек мәғәнәһе ниндәй юл менән бирелә

Яуап.А.аффиксаль юл

19. *Сыңғыр-сыңғыр сыңраған*

***Йылҡыһы күп*** *Уралтау…*

Күплек мәғәнәһе ниндәй юл менән бирелә

Яуап.А.синтаксик юл

20. ***Бесән сабыу*** тигән һүҙбәйләнештә исемдең килешен билдәләгеҙ

 Яуап.

Б.төшөм килеш